48a3f90ecc61b478ae2a2f294af10d8b
Ποια είναι τα πιο δημοφιλή υλικά για κατασκευή στέγης / σκεπής;
---------------------------------------------------------------


douleutaras.gr
2019.43
Υπάρχουν διαφορετικά είδη σκεπών, ανάλογα με τις ανάγκες που θέλει να καλύψει ο καταναλωτής, αλλά και με τις τιμές κατασκευής. Σύμφωνα με τους τεχνίτες της πλατφόρμας μας, για την κατασκευή στέγης χρησιμοποιούνται, κυρίως, τα παρακάτω υλικά:


#### [**1. Κεραμοσκεπές**](https://www.douleutaras.gr/bsdir/skepes/keramoskepes/)


Οι σκεπές με κεραμίδι, αποτελούν ιδανική επιλογή για εξοχικά, μονοκατοικίες, δώματα και γενικότερα για μικρά κτίσματα. Σήμερα, τις συναντάμε κυρίως σε σπίτια στην επαρχία και στο βουνό, όμως η μοναδική αισθητική που προσφέρουν, ολοένα και αυξάνει την ζήτησή τους και στα αστικά κέντρα.


Τα πιο σημαντικά οφέλη που μπορούν να σου παρέχουν οι σκεπές από κεραμίδια είναι:


* Αντοχή στη φθορά του χρόνου
* Εξοικονόμηση ενέργειας
* Εύκολη & αμεση κατασκευή
* Ισχυρή μόνωση & στεγάνωση
* Πυρασφάλεια
* Ελάχιστη συντήρηση
* Υψηλή αισθητική
* Ποικιλία αποχρώσεων


Οι επαγγελματίες μας αναλαμβάνουν με ασφάλεια και επαγγελματισμό την κατασκευή στέγης από κεραμίδια, αλλά και την επισκευή και επιδιόρθωση κεραμιδιών, σε περίπτωση που σπάσουν. Ακόμη, αναλαμβάνουν τον καθαρισμό της στέγης, μετά από κάποια χρόνια χρήσης της σκεπής, για να την επαναφέρουν σε άψογη αισθητική.


#### **2. Σκεπές με πλαστικό κεραμίδι**


Το πλαστικό κεραμίδι, αποτελεί πρωτοποριακό υλικό στο χώρο της σκεπής και παρά το ακριβό του κόστος, κερδίζει ολοένα και περισσότερο έδαφος στον τομέα των σκεπών. Τα βασικά του οφέλη περικλείονται στο τρίπτυχο: αντοχή στις αντίξοες καιρικές συνθήκες, μόνωση και στεγάνωση.


Η υψηλή αισθητική που προσφέρει στα κτίρια που τοποθετείται, ικανοποιεί ακόμη και τους πιο απαιτητικούς πελάτες, όμως οι τιμές στα πλαστικά κεραμίδια μπορεί να αποτελέσουν ανασταλτικό παράγοντα. Προτού απορρίψεις την ποιότητα για την τιμή, συμβουλέψου έναν έμπειρο τεχνίτη σκεπών, ο οποίος θα σε βοηθήσει να πάρεις την καλύτερη απόφαση.


#### **3. Σκεπές με πάνελ**


Οι σκεπές με πάνελ είναι η πιο κοντινή εναλλακτική επιλογή των κεραμοσκεπών. Η ματ όψη τους, καθόλου δεν προδίδει το γεγονός ότι πρόκειται για λαμαρίνα και όχι για το παραδοσιακό κεραμίδι. Επιπλέον, διακρίνονται για την αντοχή τους στις μεγάλες πιέσεις, γι’ αυτό και προτιμώνται σε περιοχές που ταλαιπωρούνται από σεισμούς.


Πέρα από την αντισεισμική τους ιδιότητα, οι σκεπές αυτές ξεχωρίζουν για την τέλεια στεγάνωση και μόνωση που προσφέρουν. Οι αξιόπιστοι τεχνίτες μας, μπορούν να αναλάβουν την κατασκευή στέγης με πάνελ στο σπίτι σου και να προγραμματίσουν μαζί σου την τακτική της συντήρηση, ώστε να απολαμβάνεις τα οφέλη της για πολλά χρόνια.


#### **4. Ξύλινες σκεπές**


Οι ξύλινες σκεπές είναι ίσως από τα είδη στεγών που ξεχωρίζουν για τη διαχρονική αισθητική τους. Οι στέγες αυτές μπορούν να αντέξουν για πολλά χρόνια, αρκεί να γίνονται οι απαραίτητες εργασίες συντήρησης της σκεπής, ώστε το υλικό να μην εξασθενίσει και παρουσιάσει φθορές.


Τα βασικά είδη ξύλου που επιλέγονται για σκεπές, είναι το έλατο και το πεύκο. Τα συγκεκριμένα είδη, εφόσον υποστούν ειδική επεξεργασία, είναι έτοιμα για τοποθέτηση και δεν επηρεάζονται από κακές καιρικές συνθήκες. Ωστόσο, οι ειδικοί συνιστούν τη στεγάνωση της ξύλινης σκεπής με ειδική μεμβράνη, ώστε να αποφευχθούν φθορές από υγρασία και βροχή και να παραμείνει η στέγη στην αρχική της κατάσταση.


391cac8ce18a9e1fa9f6c7e62143e882
Γιατί να επιλέξεις τεχνίτες του Douleutaras.gr για να κατασκευάσεις σκεπές & στέγες;
------------------------------------------------------------------------------------


douleutaras.gr
2019.43
Στην πλατφόρμα μας θα βρεις έμπειρους και αξιόπιστους τεχνίτες για κατασκευή στέγης, με ποικιλία υλικών. Σε περίπτωση που δεν έχεις ήδη αποφασίσει τι είδος σκεπής χρειάζεσαι για το σπίτι σου, θα μελετήσουν τις ανάγκες σου και θα σου προτείνουν την καλύτερη λύση.


Οι επαγγελματίες μας είναι αξιολογημένοι για την ποιότητα των υπηρεσιών τους και μπορούν να σου προσφέρουν λύση για σκεπές και στέγες κάθε είδους, με ασφάλεια και αξιοπιστία. Εκτός από την τοποθέτηση και κατασκευή στέγης, αναλαμβάνουν και επιδιορθώσεις, επισκευές και συντηρήσεις.


Αν χρειάζεσαι έμπειρους επαγγελματίες για σκεπές και στέγες, μην ψάχνεις αλλού. Καταχώρησε την εργασία σου στην πλατφόρμα μας και θα πάρεις άμεσα τις καλύτερες προσφορές για κατασκευή στέγης, από αξιόπιστους τεχνίτες!

